

ΣΧΕΔΙΟ ΕΠΙΣΤΡΕΠΤΕΟ

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή, 22/03/2016

ΝΟΜΟΣ ΑΤΤΙΚΗΣ Αριθ. Πρωτ.: 8442

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΜΕΣΟΓΕΙΩΝ 415-417

ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ

ΤΜΗΜΑ ΠΑΙΔΕΙΑΣ

ΠΛΗΡΟΦΟΡΙΕΣ: κ. Μ. Κελεσίδη

ΤΗΛΕΦΩΝΟ: 2132004601

FAX: 2132004579

**Προς:** Τον Πρόεδρο και τα Μέλη του Δημοτικού Συμβούλιου.

## **ΘΕΜΑ**:«Kαταρχήν έγκριση διενέργειας του ανοιχτού ηλεκτρονικού διαγωνισμού και έγκριση τρόπου λειτουργιάς του «Θερινού Προγράμματος Ημερήσιας Δημιουργικής Απασχόλησης έτους 2016».

Ο Δήμος Αγίας Παρασκευής μέσω του Τμήματος Παιδείας σχεδιάζει και οργανώνει για μια ακόμα χρονιά το *Θερινό Πρόγραμμα Ημερήσιας Δημιουργικής Απασχόλησης*.

Το πρόγραμμα καλύπτει τις ανάγκες των οικογενειών με παιδιά ηλικίας 5 έως 12 ετών και τις ανάγκες των οικογενειών με παιδιά διαφορετικής λειτουργικότητας 5 έως 14 ετών, μετά το τέλος του σχολικού έτους. Έχει στόχο να βοηθήσει τους γονείς κατοίκους της πόλης μας και παράλληλα να προσφέρει στα παιδιά ημερήσια δημιουργική απασχόληση ψυχαγωγίας και γνώσης μέσα από διάφορες δραστηριότητες βιωματικού χαρακτήρα.

Για το έτος 2016 το πρόγραμμα θα περιλαμβάνει δύο ομάδες:

**Tην ομάδα Α'** η οποία θα εξυπηρετήσει 800 παιδιά ηλικίας 5 έως 12 ετών. Ο συνολικός αριθμός της Α' ομάδας ορίζεται ότι δε θα ξεπεράσει τα 800 παιδιά, αν όμως ο αριθμός βάσει των αιτήσεων είναι ιδιαίτερα αυξημένος τότε προβλέπεται προαίρεση για αύξηση της παροχής υπηρεσίας μέχρι 10% ανά περίοδο.

**Την ομάδα Β'** η οποία θα εξυπηρετήσει 25 παιδιά ηλικίας 5 έως 14 ετών και διαφορετικής λειτουργικότητας, με αναπηρίες (παιδιά με διάφορες διαταραχές π.χ. νοητική υστέρηση, σύνδρομο Down, αυτισμό), αν όμως ο αριθμός βάσει των αιτήσεων είναι ιδιαίτερα αυξημένος τότε προβλέπεται στη μελέτη προαίρεση για αύξηση της παροχής υπηρεσίας μέχρι 20%.

Για το έτος 2016 **για την ομάδα Α'** το πρόγραμμα θα περιλαμβάνει τις παρακάτω δραστηριότητες:

* **Εκπαιδευτικές**, όπως: γνωριμία με επαγγέλματα, επισκέψεις σε χώρους που προσφέρουν εξειδικευμένες γνώσεις, όπως Δημόκριτος, Πλανητάριο, πάρκα κυ­κλοφοριακής αγωγής κ.λπ.
* **Αθλητικές,** όπως: κολύμβηση, βόλεϊ, ποδόσφαιρο, μπάσκετ, πεζοπορίες κ.λπ. σε συνδυασμό με αθλητικά παιχνίδια ή αθλητικούς αγώνες κ.ά.
* **Πολιτιστικές**, όπως: επισκέψεις σε μουσεία, αρχαιολογικούς χώρους, θέατρο, αγγειοπλαστική ή διάφορες άλλες κατασκευές, επαφή με την ελληνική λογοτεχνία, μουσική κ.ά.
* **Ψυχαγωγικές,** όπως: ελεύθερο παιχνίδι, εκδρομές κ.λπ.

Για το έτος 2016 **για την ομάδα B'** το πρόγραμμα θα περιλαμβάνει τις παρακάτω δραστηριότητες:

* + - Θεατρικό παιχνίδι.
* Εικαστικά.
* Μουσικο-κινητική αγωγή.
* Γυμναστική.
* Χορό.
* Ομαδικά παιχνίδια κ.ά.

**ΧΡΟΝΟΣ ΚΑΙ ΤΟΠΟΣ ΛΕΙΤΟΥΡΓΙΑΣ**

**Το πρόγραμμα για την ομάδα Α' θα υλοποιηθεί σε δυο φάσεις:**

Η **πρώτη** θα διαρκέσει από **20/06/2016 έως και 08/07/2016** με δυνατότητα συμμετοχής 500 παιδιών και η **δεύτερη** από **11/07/2016 έως και 29/07/2016** με δυνατότητα συμμετοχής 300 παιδιών.

**Προτείνεται τα κέντρα υλοποίησης** για την **πρώτη** περίοδο του προγράμματος να είναι οι χώροι πέντε σχολείων και σε περίπτωση επέκτασης ένα ακόμα και γα την **δεύτερη** περίοδο του προγράμματος να είναι οι χώροι τριών σχολείων.

**Οι ώρες λειτουργίας** του προγράμματος θα είναι 07.00 - 16.00 και η υποχρεωτική παρουσία των παιδιών θα είναι 09.00 - 14.00. Τα παιδιά θα παραδίδονται και θα παραλαμβάνονται από τους γονείς ή τους κηδεμόνες τους.

Ο αριθμός των παιδιών ανά τμήμα δεν θα ξεπερνά τα είκοσι και ανά εκπαιδευτικό κέντρο τα εκατόν είκοσι.

**Οι οικογένειες έχουν τη δυνατότητα να αιτηθούν την συμμετοχή των παιδιών τους σε μία μόνο περίοδο.** Στις αιτήσεις θα δηλωθεί η προτίμηση του σχολείου (εκπαιδευτικό κέντρο) και θα τηρηθεί **αυστηρά σειρά προτεραιότητας των αιτήσεων**.

**Το πρόγραμμα για την ομάδα Β' θα υλοποιηθεί από 20/06/16 έως και 08/07/16 σε κατάλληλο σχολικό συγκρότημα και οι ώρες λειτουργίας του προγράμματος θα είναι 08:00-13:00.** Τα παιδιά θα παραδίδονται και θα παραλαμβάνονται από τους γονείς ή τους κηδεμόνες τους.

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Ως προς την συμμετοχή και επειδή θεωρούμε απαραίτητο να υποστηρίξουμε τις οικονομικά ασθενέστερες οικογένειες προτείνουμε **για την ομάδα Α΄** να υπάρχουν δύο κατηγορίες:

**Α΄ κατηγορία, με μηδενική συμμετοχή,** οικογένειες:

με ένα παιδί και ετήσιο οικογενειακό εισόδημα από 0-18.000€.

με δύο παιδιά και ετήσιο οικογενειακό εισόδημα από 0-24.000€.

με τρία παιδιά και ετήσιο οικογενειακό εισόδημα από 0-30.000€.

**Β΄ κατηγορία**, όλες οι υπόλοιπες περιπτώσεις, όπου προτείνουμε η συμμετοχή να ανέρχεται στο ποσό των 50€ ανά παιδί. Τα χρήματα θα καταβάλλονται μόνο εφόσον γίνει δεκτή η εγγραφή του παιδιού και έπειτα από προηγούμενη τηλεφωνική επιβεβαίωση στις οικογένειες από το Τμήμα Παιδείας. Τα χρήματα δεν θα επιστρέφονται εάν το παιδί δεν συμμετάσχει με ευθύνη της οικογένειας.

**Προτεραιότητα θα δοθεί στις οικογένειες της Α΄ κατηγορίας** και εφόσον υπάρξει η δυνατότητα θα γίνουν δεκτά και τα παιδιά που οι οικογένειές τους ανήκουν στην Β' κατηγορία.

**Απαραίτητα δικαιολογητικά:**

- Έντυπη αίτηση.

- Πιστοποιητικό Οικογενειακής Κατάστασης.

- Εκκαθαριστικό Σημείωμα του οικονομικού έτους 2015 ή 2016 εφόσον υπάρχει.

- Βεβαίωση του Δ/ντή / Δ/ντριας του Νηπιαγωγείου ή Δημοτικού της Αγίας Παρασκευής που φοιτά το παιδί. Αν αυτό δεν είναι δυνατό, βεβαίωση ή αποδεικτικό μόνιμης κατοικίας των γονέων.

Οι αιτήσεις θα παραλαμβάνονται εφόσον επισυνάπτονται όλα τα απαραίτητα δικαιολογητικά και μόνο τότε η αίτηση θα θεωρείται έγκυρη. Επιπλέον, θα γίνεται δεκτή η κάρτα ανεργίας που πιθανά αλλάζει την παρούσα οικονομική κατάσταση της οικογένειας.

Η επιλογή των παιδιών ανά περίοδο, για κάθε κατηγορία και κέντρο εκπαίδευσης θα γίνει με **απόλυτη σειρά προτεραιότητας** **των αιτήσεων.**

**Ως προς την συμμετοχή και επειδή θεωρούμε απαραίτητο να υποστηρίξουμε τις οικογένειες των παιδιών με διαφορετική λειτουργικότητα** προτείνουμε **για την ομάδα Β'**:

**Mηδενική συμμετοχή και με απόλυτη σειρά προτεραιότητας** **των αιτήσεων μέχρι του αριθμού των 25 παιδιών.**

Σε περίπτωση που ο αριθμός βάσει των αιτήσεων είναι ιδιαίτερα αυξημένος τότε προβλέπεται στη μελέτη προαίρεση για αύξηση της παροχής υπηρεσίας μέχρι 20%.

**Απαραίτητα δικαιολογητικά:**

- Έντυπη αίτηση.

- Πιστοποιητικό Οικογενειακής Κατάστασης.

- Πιστοποιητικό ή αποδεικτικό μόνιμης κατοικίας.

- Ιατρική γνωμάτευση.

Η συνολική δαπάνη έχει προϋπολογισθεί σε 120.000,00€ εκ των οποίων τα 97.560,97€ είναι για την αξία εργασιών και τα 22.439,03€ για Φ.Π.Α 23% με δικαίωμα προαίρεσης για αύξηση της παροχής υπηρεσίας έως και 10% για την ομάδα Α**΄** αναλογικά με τον αρχικό προκηρυσσόμενο αριθμό παιδιών ανά περίοδο και έως και 20% για την ομάδα Β**΄** αναλογικά με τον αρχικό προκηρυσσόμενο αριθμό παιδιών και χρηματοδοτείται από πόρους του Δήμου και πιο συγκεκριμένα από τον προϋπολογισμό του έτους 2016, βαρύνοντας τον **Κ.Α. 15.6473.02** με τίτλο **ΘΕΡΙΝΟ ΠΡΟΓΡΑΜΜΑ ΗΜΕΡΗΣΙΑΣ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ.**

Οι αιτήσεις **και για τις δύο κατηγορίες** θα υποβληθούν προς το Τμήμα Παιδείας από 16 έως και 27 Μαΐου 2016.

Την παρακολούθηση της υλοποίησης του προγράμματος θα έχει το Τμήμα Παιδείας του Δήμου.

Το πρόγραμμα θα βαρύνει τον Κ.Α. 15.6473.02 με τίτλο **«ΘΕΡΙΝΟ ΠΡΟΓΡΑΜΜΑ ΗΜΕΡΗΣΙΑΣ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ»** οικονομικού έτους 2016 και παρακαλούμε το Δημοτικό Συμβούλιο να εγκρίνει:

1. Τη διενέργεια του ανοιχτού ηλεκτρονικού διαγωνισμού για το **«ΘΕΡΙΝΟ ΠΡΟΓΡΑΜΜΑ ΗΜΕΡΗΣΙΑΣ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ»** ποσού 120.000,00€ εκ των οποίων τα 97.560,97€ είναι για την αξία εργασιών και τα 22.439,03€ για Φ.Π.Α 23% με δικαίωμα προαίρεσης για αύξηση της παροχής υπηρεσίας έως και 10% για την ομάδα Α**΄** αναλογικά με τον αρχικό προκηρυσσόμενο αριθμό παιδιών ανά περίοδο και έως και 20% για την ομάδα Β**΄** αναλογικά με τον αρχικό προκηρυσσόμενο αριθμό παιδιών.
2. Τον τρόπο λειτουργίας του Θερινού Προγράμματος Ημερήσιας Δημιουργικής Απασχόλησης Παιδιών για το έτος 2016.

|  |  |  |  |
| --- | --- | --- | --- |
| **Η ΣΥΝΤΑΞΑΣΑ** | **Η ΠΡΟΪΣΤΑΜΕΝΗ** | **Η ΔΙΕΥΘΥΝΤΡΙΑ** | **Ο ΓΕΝΙΚΟΣ ΓΡΑΜΜΑΤΕΑΣ** |
| **22/03/2016** | **22/03/2016** | **22/03/2016** | **22/03/2016** |
|  |  |  |  |
| **ΚΕΛΕΣΙΔΗ ΜΑΡΙΑ** | **ΤΖΑΝΗ ΑΓΓΕΛΙΚΗ** | **ΓΚΙΝΗ ΑΝΤΩΝΙΑ** | **ΚΑΣΑΠΙΔΗΣ ΣΤΕΦΑΝΟΣ** |

|  |
| --- |
| **Ο ΑΝΤΙΔΗΜΑΡΧΟΣ**  **ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ**  **ΚΑΙ ΠΟΛΙΤΙΣΜΟΥ** |
|  |
| **ΓΚΟΝΗΣ ΠΑΝΟΣ** |
|  |
|  |
|  |