 Χρόνος διατήρησης:μαζί με απόφαση

Βαθμός Ασφαλείας: Αδιαβάθμητο

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ Βαθμός προτεραιότητας: ΚΟΙΝΟ | | |
| ΝΟΜΟΣ ΑΤΤΙΚΗΣ | | |
| ΔΗΜΟΣ ΑΓΙΑΣ ΠΑΡΑΣΚΕΥΗΣ | | |
| **ΓΡΑΦΕΙΟ ΔΗΜΑΡΧΟΥ**  Αγία Παρασκευή, **10/03/2016**  Αρ. Πρωτ.: **7360** | | |
| Ταχ. Διεύθυνση: | **Λ. Μεσογείων 415-417**  **153 43 Αγ. Παρασκευή** |
| Τηλ. Κέντρο: | **213 2004500** |
| Πληροφορίες: | **Δ. Γιαμτσίδου** |
| Τηλέφωνο: | **213 2004 614** |
| Fax: | **213 2004 529** |
| E-mail: | [n.giamtsidou@agiaparaskevi.gr](mailto:n.giamtsidou@agiaparaskevi.gr) |

**ΠΡΟΣ**

Τον Πρόεδρο του Δ.Σ. κ. Γεράσιμο Βλάχο

**ΘΕΜΑ: Συζήτηση και λήψη απόφασης για την τροποποίηση**

**της υπ’ αρ. 145/2015 Απόφασης του Δημοτικού Συμβουλίου.**

Το Δημοτικό Συμβούλιο με την 145/2015 απόφασή του ενέκρινε τη μη επανασύσταση της Δημοτικής Αστυνομίας σύμφωνα με το αρ. 19 του Ν. 4325/2015 λόγω του μικρού αριθμού Δημοτικών Αστυνόμων που υπέβαλε αίτηση για να επανέλθει στην υπηρεσία, χωρίς τότε να υπάρχει η προοπτική περαιτέρω στελέχωσής της.

Με δεδομένο όμως ότι η Δημοτική Αστυνομία είναι η μοναδική οργανωτική δομή του Δήμου που μπορεί να ασκήσει συγκεκριμένες αρμοδιότητες, κυρίως τήρησης του Κ.Ο.Κ., κρίνεται απαραίτητο να τροποποιηθεί η προγενέστερη απόφαση του Δημοτικού Συμβουλίου καθώς έκτοτε προέκυψε η δυνατότητα στελέχωσης με περισσότερους Δημοτικούς Αστυνόμους (καθώς η πρόθεση της κυβέρνησης μέσω νομοσχεδίων που έχουν κατατεθεί δίνουν τη δυνατότητα για επαναφορά Δημοτικών Αστυνόμων που απασχολούνται σε σωφρονιστικά ιδρύματα).

Συνεπώς θεωρούμε βάσει των νέων δεδομένων -καθώς και της βούλησης ενός εκ των πρώην Δημοτικών Αστυνόμων που επανήλθαν στο Δήμο, να στελεχώσει τη Δημοτική Αστυνομία- ότι με τη συνεπικουρία των λοιπών διευθύνσεων και υπηρεσιών του Δήμου είναι εφικτή η επανασύσταση και λειτουργία της Δημοτικής Αστυνομίας έστω και με την ελάχιστη κάλυψη μίας μόνο θέσης.

Σε κάθε περίπτωση θεωρούμε ότι καθίσταται εγγυημένη η εκ του νόμου υποχρέωση λειτουργίας στο υφιστάμενο ωράριο, καθώς και κάθε άλλη προβλεπόμενη διάταξη σχετικά με τον κανονισμό λειτουργίας του τμήματος, που απορρέει με την ανάληψη καθηκόντων υπηρεσίας.

Με βάση τα ανωτέρω παρακαλώ όπως εγκρίνετε την τροποποίηση της 145/2015 Απόφασης Δημοτικού Συμβουλίου και όλες τις έννομες συνέπειες αυτής.

**Ο Δήμαρχος Αγίας Παρασκευής**

**ΙΩΑΝΝΗΣ Ε. ΣΤΑΘΟΠΟΥΛΟΣ**

|  |
| --- |
| **Εσωτερική διανομή:**   1. ………………………. 2. ………………………………… |